ai4bharat/Pralekha huggingface dataset:
గ్రామీణాభివృద్ధి మంత్రిత్వ శాఖ
న్యూఢిల్లీలోని శివాజీ స్టేడియంలో "శ్రమదాన్ - స్వచ్ఛతా హి సేవా" కార్యక్రమాన్ని నిర్వహించిన భూ వనరుల శాఖ
డిఓఎల్ఆర్ అధికారులు/సిబ్బంది మాత్రమే కాకుండా స్థానిక ప్రజాప్రతినిధులు ఉత్సాహంగా ఈ పరిశుభ్రత కార్యక్రమాల్లో పాల్గొన్నారు
స్వచ్ఛ భారత్ మిషన్లో ఈ దశ వ్యర్థాల శాస్త్రీయ నిర్వహణ, వ్యర్థాల నుండి సంపద మరియు వృత్తాకార ఆర్థిక వ్యవస్థపై దృష్టి సారించి ప్రధాన మంత్రి దార్శనికత మేరకు చెత్త రహిత భారతదేశం హైలైట్ చేయబడింది.
డిపార్ట్మెంట్ ఆఫ్ ల్యాండ్ రిసోర్సెస్ , గ్రామీణాభివృద్ధి మంత్రిత్వ శాఖ స్వచ్ఛతపఖ్వాడా - స్వచ్ఛతా హి సేవ  - 2023లో భాగంగా "శ్రమదాన్ - స్వచ్ఛతా హి సేవా" అనే పరిశుభ్రత కార్యక్రమాన్ని న్యూఢిల్లీలోని శివాజీ స్టేడియం బస్ టెర్మినల్ లో నిర్వహించింది. 2023 అక్టోబర్ 2న మహాత్మా గాంధీ జయంతి సందర్భంగా ఆయనకు ఈ కార్యక్రమం ద్వారా నివాళులర్పించారు.
స్వచ్ఛ భారత్ మిషన్లో ఈ దశ వ్యర్థాల శాస్త్రీయ నిర్వహణ, వ్యర్థాల నుండి సంపద మరియు వృత్తాకార ఆర్థిక వ్యవస్థపై దృష్టి సారించి ప్రధానమంత్రి పిలుపుమేరకు చెత్త రహిత భారతదేశ సాకారం హైలైట్ చేయబడింది. ప్రధానమంత్రి దార్శనికతకు అనుగుణంగా డిఒఎల్ఆర్ కార్యదర్శి శ్రీ అజయ్ టిర్కీ నేతృత్వంలోని డిపార్ట్మెంట్ అధికారులు/ప్రతినిధుల క్రియాశీల భాగస్వామ్యంతో డిఒఎల్ఆర్ ఈ కార్యక్రమాన్ని నిర్వహించింది. ఈ కార్యక్రమంలో డిఒఎల్ఆర్ అధికారులు/ప్రతినిధులు మాత్రమే కాకుండా స్థానిక ప్రజానీకం కూడా ఉత్సాహంగా తరలివచ్చి పరిశుభ్రత కార్యక్రమాలలో పాల్గొన్నారు. కార్యకలాపాలు చాలా క్రమబద్ధంగా మరియు పద్దతిలో నిర్వహించబడ్డాయి. ఆ ప్రాంతంలోని నాలుగు వేర్వేరు విభాగాలను కవర్ చేయడానికి నాలుగు బృందాలు ఏర్పాటు చేయబడ్డాయి.
స్వచ్ఛత కోసం ఫలవంతమైన శ్రమదాన్ చేయడం ద్వారా స్వచ్ఛతా హి సేవా ప్రచారం యొక్క లక్ష్యాల గురించి డిపార్ట్మెంట్ అధికారులు/ప్రతినిధులతో పాటు సామాన్య ప్రజలపై ప్రభావం చూపే విషయంలో ఈ కార్యక్రమం భారీ విజయాన్ని సాధించింది.
శ్రమదాన్  మరియు జన్ భగీదారి  ద్వారా పరిశుభ్రత యొక్క అధిక క్రమాన్ని నిర్ధారించడానికి మొత్తం ప్రభుత్వ విధానాన్ని అవలంబించడం భారత ప్రభుత్వం యొక్క స్వచ్ఛతా హి సేవా ప్రచారం లక్ష్యం. 2021లో ఎస్బిఎం 2.0ని ప్రారంభించడం ద్వారా చారిత్రాత్మక స్వచ్ఛ భారత్ మిషన్ లో గొప్ప పురోగతిని ఊహించారు. మిషన్ యొక్క ఈ దశ ప్రజల భాగస్వామ్యంపై ఆధారపడి ఉంటుంది. 2023 అక్టోబరు 1వ తేదీ ఉదయం 10 గంటలకు స్వచ్ఛత కోసం 1 గంట శ్రమదాన్ కోసం పౌరులందరూ సమిష్టిగా పిలుపునిచ్చారు. ఇది బాపు జయంతి సందర్భంగా ఆయనకు “స్వచ్ఛాంజలి” అవుతుంది.
విద్యుత్తు మంత్రిత్వ శాఖ
జెకెఎస్పిడిసితో కలిసి ఉమ్మడి వెంచర్ కంపెనీ రాత్లే జలవిద్యుత్ కార్పొరేషన్ లిమిటెడ్ ఏర్పాటు
850 మెగావాట్ల రాత్లే జలవిద్యుత్ ప్రాజెక్టు అమలు కోసం విద్యుత్ మంత్రిత్వ శాఖ కింద పని చేస్తున్న భారతదేశపు ప్రముఖ జలవిద్యుత్ కంపెనీ అయిన ఎన్హెచ్పిసి లిమిటెడ్ ఉమ్మడి వ్యాపార సంస్థ రాత్లే హైడ్రోఎలక్ట్రిక్ పవర్ కార్పొరేషన్ లిమిటెడ్ను ఏర్పాటు చేసింది. జెవిసిని 01.06.2021న ఎన్హెచ్పిసిలో విలీనం చేశారు.ఇందులో జమ్ము&కాశ్మీర్ రాష్ట్ర విద్యుత్ అభివృద్ధి కార్పొరేషన్ లిమిటెడ్  51% మరియు 49% ఈక్విటీ షేర్లను కలిగి ఉన్నాయి. రాత్లే జల విద్యత్ ప్రాజెక్టు  నది నుంచి నేరుగా వచ్చే జలంతో విద్యుత్ను తయారు చేసే పథకం కింద జమ్ము, కాశ్మీర్ కేంద్రపాలిత ప్రాంతంలోని కిష్టావర్ జిల్లాలోని చీనాబ్ నదిపై ఏర్పాటు చేశారు.
ఈ మేరకు జెకెఎస్పిడిసి, ఎన్హెచ్పిసి, జమ్ము&కాశ్మీర్ గత ప్రభుత్వం భారత ప్రధానమంత్రి నరేంద్ర మోడీ సమక్షంలో 03.02.2019న త్రైపాక్షిక అవగాహనా పత్రం పై సంతకాలు చేశారు. అంతేకాకుండా, రాత్లే జల విద్యుత్ ప్రాజెక్టు అమలు కోసమై అనుబంధ ఎంఒయుపై విద్యుత్, నవీన, పునరుత్పాదక శక్తి, నైపుణ్యాల అభివృద్ధి, వాణిజ్యం సహాయ మంత్రి సహాయ మంత్రి ఆర్.కె. సింగ్, ప్రధానమంత్రి కార్యాలయం, సిబ్బంది, ప్రజాసమస్యలు, పింఛన్లు, ఈశాన్యప్రాంత అభివృద్ధి ఇన్ఛార్జి మంత్రి, అణు ఇంధన శాఖ, అంతరిక్ష శాఖ సహాయ మంత్రి డాక్టర్ జితేంద్ర సింగ్, జమ్ము&కాశ్మీర్ లెఫ్టెనెంట్ గవర్నర్ మనోజ్ సిన్హా సమక్షంలో సంతకాలు చేశారు.
850 మెగావాట్ల రాత్లే జల విద్యుత్ ప్రాజెక్టు నిర్మాణం కోసం రూ. 5281.94 కోట్ల  అంచనా వ్యయాన్ని పెట్టుబడి కేటాయింపు చేసేందుకు విద్యుత్ మంత్రిత్వ శాఖ ప్రకటించింది. అనంతరం, ప్రమోటర్ల ఒప్పందంపై 13.04.2021నాడు సంతకాలు చేయడంతో రాత్లే జలవిద్యుత్ పవర్ కార్పొరేషన్ లిమిటెడ్ ఏర్పాటైంది.
పర్యటక మంత్రిత్వ శాఖ
భారతదేశాన్ని సంవత్సరం పొడువునా పర్యటక గమ్యస్థానంగా ప్రోత్సహించడానికి.. పర్యాటక మంత్రిత్వ శాఖ సాహస పర్యాటకాన్ని సముచిత పర్యాటక ఉత్పత్తిగా గుర్తించింది: శ్రీ జి.కిషన్ రెడ్డి
ప్రధాన ముఖ్యాంశాలు:
దేశంలో అడ్వెంచర్ టూరిజం  కార్యకలాపాలను పెంపొందించడానికి ప్రాథమిక కనీస ప్రమాణాలు అని పిలువబడే భద్రత మరియు నాణ్యత నిబంధనలతో మార్గదర్శకాలు రూపొందించబడ్డాయి. అడ్వెంచర్ టూరిజంతో సహా పర్యటకం అభివృద్ధి, ప్రోత్సహించడం అడ్వెంచర్ టూరిజం సైట్లలో భద్రత మరియు సౌలభ్యాన్ని పెంపొందించడం కొత్త సైట్లను గుర్తించడానికి సర్వే నిర్వహించడం వంటివి ప్రధానంగా రాష్ట్ర ప్రభుత్వాలు/ కేంద్రపాలిత ప్రాంతాల బాధ్యత. అయినప్పటికీ కూడా సంవత్సరం పొడువునా  భారత్ను పర్యటక గమ్యస్థానంగా ప్రచారం చేయడానికి మరియు నిర్దిష్ట ఆసక్తితో పర్యాటకులను ఆకర్షించడానికి పర్యాటక మంత్రిత్వ శాఖ సాహస పర్యాటకాన్ని సముచిత పర్యాటక ఉత్పత్తిగా గుర్తించింది. దీనికి తోడుగా పర్యాటక మంత్రిత్వ శాఖ అడ్వెంచర్ టూర్ ఆపరేటర్ల ఆమోదం కోసం వివిధ మార్గదర్శకాలను జారీ చేసింది. అలాగే పర్యాటక సర్యూట్ల సమగ్రాభివృద్ధి కోసం స్వదేశ్ దర్శన్ స్కీమ్ కింద అడ్వెంచర్ టూరిజం గమ్యస్థానాలలో ఉన్న వాటిని చేర్చడంతోపాటు టూరిజం మౌలిక సదుపాయాల అభివృద్ధికి రాష్ట్ర ప్రభుత్వాలు/యుటి పరిపాలన వ్యవస్థలకు కేంద్ర ఆర్థిక సహాయాన్ని అందిస్తోంది. అడ్వెంచర్ టూరిజం కార్యకలాపాల కోసం ప్రాథమిక కనీస ప్రమాణాలు అని పిలువబడే భద్రత మరియు నాణ్యతా ప్రమాణాలపై మార్గదర్శకాలను కూడా దేశంలో సాహస పర్యాటకాన్ని పెంచడానికి వీలుగా రూపొందించబడింది. ఈ సమాచారాన్ని కేంద్ర పర్యాటక శాఖ మంత్రి శ్రీ జి.కిషన్ రెడ్డి ఈరోజు రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
సిబ్బంది - శిక్షణ విభాగం చేపట్టిన ప్రత్యేక ప్రచారం 2.0 కీలకాంశాలు
పాలనా సంస్కరణలు, ప్రజా ఫిర్యాదుల విభాగం అదేశాల మేరకు సిబ్బంది & శిక్షణ విభాగం పెండింగ్ సమస్యల పరిష్కారం కోసం ప్రత్యేక ప్రచారాన్ని  2 అక్టోబర్ 2022 నుంచి 31 అక్టోబర్ 2022 వరకు నిర్వహిస్తోంది. ప్రచారంలో భాగంగా పాత జెఎన్ యు క్యాంపస్, లోక్ నాయక్ భవన్, నార్త్ బ్లాక్ లో ఉన్న డిఒపిటి కార్యాలయ భవనాలలో స్వచ్ఛతా కార్యకలాపాలను చేపట్టారు. ఇందుకు అదనంగా, ఈ కార్యకలాపాలను డిఒపిటి పరిధిలోని 16 రాజ్యాంగ/ చట్టబద్ధమైన / అనుబంధ/ స్వయం ప్రతిపత్తిగల సంస్థలలో కూడా చేపడుతున్నారు.
ప్రత్యక ప్రచారం 2.0 సందర్భంగా నార్త్ బ్లాక్ కార్యాలయ ఆవరణలో స్వచ్ఛతా ప్రచారానికి సారథ్యం వహిస్తున్న డిఒపిటి శిక్షణ&;eal అదనపు కార్యదర్శి రష్మి చౌధరి.
ఇందుకొసం, ప్రతి రోజూ డివిజన్ పరంగా, సంస్థాపరమైన సమాచారాన్ని సమన్వయ పరిచేందుకు 10 మంది నోడల్ అధికారుల ను నియమించారు. వారు పంపిన సమాచారం మేరకు, ఇందుకోసం డిఎఆర్పిజి ఏర్పాటు చేసిన ప్రత్యేక ప్రచారం 2.0 పోర్టల్ లో పొందుపరుస్తారు. పెండెన్సీని పరిష్కరించేందుకు క్రమబద్ధంగా నోడల్ అధికారులతో అనుగామి సమావేశాలను నిర్వహిస్తున్నారు.
ప్రచారం సందర్భంగా, ఎంపీలు ప్రస్తావించిన 12 అంశాలను పరిష్కరించడమే కాక, పెండింగ్ లో ఉన్న ఐఎంసి సూచనలను  పరిష్కరించగా, పెండింగ్ లో ఉన్న 951 ప్రజా సమస్యలను 341కి తగ్గించి, పిజి అప్పీళ్ళను 1129 నుంచి 631కి తగ్గించి, 48,300 ఫైళ్ళను సమీక్షించి, 30720 ఫైళ్ళను తొలగించిన ఫలితంగా 3058 చదరపు అడుగుల జాగా ఖాళీ అయింది. లక్ష్యిత 11 నిబంధనలలో 10 నిబంధనలను సరళీకరించారు. పారిశుద్ధ్య ప్రచారాన్ని 159 ప్రాంతాలలో నిర్వహించారు. పారిశుద్ధ్య ప్రచారాన్ని నార్త్ బ్లాక్ లో, లోక్ నాయక్ భవన్ లో చేపట్టారు.
కార్యాలయ ఆవరణలో ప్రత్యేక ప్రచారం 2.0లో పాలుపంచుకుంటున్న డిఒపిటి అధికారులు, సిబ్బంది.
ప్రధాన మంత్రి కార్యాలయం
దేశ వ్యాప్తంగా కోవిడ్ 19 వాక్సిన్ వేసే ప్రక్రియను జనవరి 16న ప్రారంభించనున్న ప్రధానమంత్రి శ్రీ నరేంద్ర మోదీ
అన్ని రాష్ట్రాలు, కేంద్ర పాలిత ప్రాంతాలలో 3000 ప్రదేశాలలో వాక్సినేషన్ కార్యక్రమాన్ని వర్చువల్ విధానంలో ప్రారంభించనున్న ప్రధానమంత్రి.
వాక్సినేషన్ కార్యక్రమం ప్రారంభోత్సవం రోజున ప్రతి ప్రదేశంలో సుమారువంద మంది లబ్ధిదారులకు వాక్సినేషన్.
కోవిడ్ -19 వాక్సిన్ ను భారతదేశం అంతటా వేసే కార్యక్రమాన్ని ప్రధానమంత్రి శ్రీ నరేంద్ర మోదీ 2021 జనవరి 16 వతేదీ ఉదయం 10.30 గంటలకు వీడియో కాన్ఫరెన్సింగ్ ద్వారా ప్రారంభించనున్నారు. ఇది ప్రపంచంలోకెల్లా అత్యంత పెద్ద వాక్సినేషన్ కార్యక్రమం. ఈ వాక్సినేషన్ కార్యక్రమం దేశవ్యాప్తంగా అన్ని రాష్ట్రాలూ,కేంద్రపాలిత ప్రాంతాలలో ప్రారంభం కానుంది. అన్ని రాష్ట్రాలు,కేంద్ర పాలితప్రాంతాలలో 3006 సెషన్ కేంద్రాలలో ఈ వాక్సినేషన్ కార్యక్రమాన్నివర్చువల్గా ప్రారంభోత్సవ కార్యక్రమంతో అనుసంధానం చేయనున్నారు. ప్రతి సెషన్ ప్రాంతంలోనూ సుమారు100మంది లబ్ధిదారులకు ప్రారంభోత్సవం రోజున వాక్సినేషన్ వేయనున్నారు.
ఈ వాక్సినేషన్ కార్యక్రమం ప్రధానంగా వాక్సినేషన్ ప్రాధాన్యతా గ్రూప్ల ఆధారంగా జరుగుతుంది. ప్రభుత్వ, ప్రైవేటు రంగంలోని ఐసిడిసి వర్కర్ల తో సహా హెల్త్కేర్వర్కర్లకు ఇందులో ప్రాధాన్యత ప్రాతిపదికన ఈ దశలో వాక్సిన్వేస్తారు.
వాక్సినేషన్ కార్యక్రమం కో-విన్ ను ఉపయోగిస్తుంది.ఇది ఆన్లైన్ డిజిటల్ ప్లాట్ఫాం. దీనిని కేంద్ర ఆరోగ్య కుటుంబ సంక్షేమ మంత్రిత్వశాఖ రూపొందించింది. ఇది వాక్సినేషన్ స్టాక్లు, నిల్వ టెంపరేచర్, కోవిడ్ -19 వాక్సిన్ కు సంబంధించి వ్యక్తిగత లబ్ధిదారుల కు సంబంధించిన సమాచారాన్ని రియల్టైమ్లో అందిస్తుంది. ఈ డిజిటల్ ప్లాట్ఫారం , వాక్సినేషన్ సెషన్లకు సంబంధించి అన్నిస్థాయిలలోని ప్రోగ్రామ్మేనేజర్లకు సహకరిస్తుంది.
ఇందుకు సంబంధించి 24 గంటలూ పనిచేసే 1075 కాల్ సెంటర్ను ఏర్పాటు చేశారు. ఇది కోవిడ్ 19 మహమ్మారి కి సంబంధించి, వాక్సిన్ కార్యక్రమం, కో విన్ సాఫ్ట్వేర్ కు సంందించిన సందేహాలకు సమాధానాలిస్తుంది.
కోవిషీల్డ్, కోవాక్సిన్ లను ఇప్పటికే దేశవ్యాప్తంగా అన్నిరాష్ట్రాలు ,కేంద్ర పాలిత ప్రాంతాలలోని వాక్సినేషన్ కేంద్రాలకు తగినంత డోస్లను సరఫరా చేయడం జరిగింది. పౌరవిమానయాన మంత్రిత్వశాఖ క్రియాశీలక మద్దతు తో వీటిని ఆయా రాష్ట్రాలు, కేంద్ర పాలిత ప్రాంతాలకుచేర్చడం జరిగింది. వీటిని ఆయా రాష్ట్రాలు, కేంద్రపాలిత ప్రాంతాల ప్రభుత్వాలు అక్కడినుంచి జిల్లాలకు సరఫరా చేస్తాయి.జన్ భాగిదారి సూత్రాల ఆధారంగా ఈ కార్యక్రమం నిర్వహణకు అన్ని ఏర్పాట్లూ చేయడం జరిగింది.
ప్రధాన మంత్రి కార్యాలయం
ఈశాన్య ప్రాంతం దేశం లో ఓ ప్రధాన వృద్ధి చోదక శక్తి గా మారుతోందన్న ప్రధాన మంత్రి
దశాబ్దాల తరబడి సాగిన బోడో సంక్షోభాన్ని సంబంధిత వర్గాలన్నిటిని ఒక చోటు కు తీసుకు రావడం ద్వారా పరిష్కరించడమైంది
రాష్ట్రపతి ప్రసంగాని కి ధన్యవాదాలు తెలిపే తీర్మానాని కి లోక్ సభ లో సమాధానమిచ్చిన ప్రధాన మంత్రి
రాష్ట్రపతి ప్రసంగాని కి ధన్యవాదాలు తెలిపే తీర్మానాని కి లోక్ సభ లో ప్రధాన మంత్రి శ్రీ నరేంద్ర మోదీ ఇచ్చిన సమాధానం లో భాగం గా, ఈశాన్య ప్రాంతం ఇక మీదట నిర్లక్ష్యాని కి లోనైన ఒక ప్రాంతం ఏమీ కాదు అని స్పష్టం చేశారు.
అనేక రంగాల లో ప్రభుత్వం చేసిన కృషి ఫలించిందా అన్నట్టు ప్రస్తుతం ఈశాన్య ప్రాంతాలు దేశం లో ఒక ప్రధానమైనటువంటి వృద్ధి సంబంధిత చోదక శక్తి గా మారాయని ఆయన పేర్కొన్నారు.
‘‘ఢిల్లీ ఒక దూరం లో ఉన్న ప్రాంతం అని ఈశాన్య ప్రాంతాల ప్రజలు ప్రస్తుతం అనుకోవడం లేదు. ఇక ప్రభుత్వమే వారి ఇంటి వాకిట వాలింది. మన మంత్రులు మరియు మన అధికారులు ఆ ప్రాంతాల ను క్రమం తప్పక సందర్శిస్తున్నారు’’ అని ఆయన అన్నారు.
విద్యుచ్ఛక్తి, రైలు మార్గ సంధానం, మొబైల్ సంధానం లతో పాటు ఆ ప్రాంతాల అభివృద్ధి కి సంబంధించినటువంటి మిగతా వివిధ అంశాల విషయం లో కూడాను తన ప్రభుత్వం శ్రమించిందని ప్రధాన మంత్రి తెలిపారు.
ఇటీవలే సంతకాలు అయిన బోడో ఒడంబడిక ను గురించి ప్రధాన మంత్రి ప్రస్తావిస్తూ, దశాబ్దాల చరిత్ర ఉన్న సంక్షోభాన్ని పరిష్కరించాలనే ఒక నిజాయతీ తో సంబంధిత వర్గాల వారందరినీ ఒక చోటు కు తీసుకు రావడం వల్ల ఇది సాధ్యపడినట్లు పేర్కొన్నారు.
దశాబ్దుల నాటి అశాంతి ని సాగదీస్తూవచ్చినంత మాత్రాననే అది తక్కువ లో తక్కువ గా 40,000 మంది ప్రజలు చనిపోవడానికి దారితీసింది అని ప్రధాన మంత్రి అన్నారు.
‘‘ఇలా జరిగినప్పటికి ఈ పర్యాయం మేము సంబంధిత వర్గాలవారందరిని కలిపి ఒక చోటు కు తీసుకు వచ్చాము; సంక్షోభానికి సంబంధించి అనిర్ణీత స్థితి లో ఉన్న సమస్య లు అంటూ ఏవీ లేవన్న సంగతి ని కూడా ఈ ఒడంబడిక స్పష్టం చేస్తోంది’’ అని ఆయన వివరించారు.
మైనారిటీ వ్యవహారాల మంత్రిత్వ శాఖ
ప్రధాన మంత్రి కౌశల్ కో కామ్ కార్యక్రమం  పేరును ప్రధాన మంత్రి విరాసత్ కా సంవర్ధన్  పథకంగా పేరు మార్చడం జరిగింది
మంత్రిత్వ శాఖకు చెందిన గత ఐదు పథకాలు సీఖో ఔర్ కమావ్, ఉత్సాద్, హమారీ ధరోహర్, నయీ రోష్ని, నయీ మంజిల్ కలయికగా ఈ సమీకృత పథకం ఉంటుంది
లోక్సభలో అడిగిన ఒక ప్రశ్నకు ఇవాళ లిఖితపూర్వక సమాధానం ఇచ్చిన మైనారిటీ వ్యవహారాల మంత్రి స్మృతి జుబిన్ ఇరానీ, ప్రధాన మంత్రి కౌశల్ కో కామ్ కార్యక్రమం  పేరును ప్రధాన మంత్రి విరాసత్ కా సంవర్ధన్  పథకంగా పేరు మార్చడం జరిగిందని వెల్లడించారు. 15వ ఆర్థిక సంఘం సమయానికి ఈ పథకాన్ని కేంద్ర మంత్రివర్గం ఆమోదించింది.
నైపుణ్యాభివృద్ధి, విద్య, మహిళా నాయకత్వం, వ్యవస్థాపకత వంటి అంశాల ద్వారా మైనారిటీల జీవనోపాధిని మెరుగుపరచడం, ముఖ్యంగా చేతివృత్తి కళాకారుల వృత్తులను వృద్ధి చేయడం పీఎం వికాస్ లక్ష్యం. లబ్ధిదారుల ఆదాయాలను పెంచడం, రుణాలు & మార్కెట్ అనుసంధానాన్ని సులభతరం చేయడం ద్వారా చేతివృత్తి కళాకారులకు మద్దతు అందించడం వంటి పథకం అంతిమ లక్ష్యంలో ఈ అంశాలన్నీ సంపూర్ణంగా నెరవేరతాయి.
కార్పొరేట్ వ్యవహారాల మంత్రిత్వ శాఖ
కేంద్ర ఆర్థిక, కార్పొరేట్ వ్యవహారాల సహాయ మంత్రి అనురాగ్ సింగ్ ఠాకూర్ ఐఈపీఎఫ్ “హిసాబ్ కి కితాబ్” పేరుతో నిర్మించిన ఆరు లఘు చిత్రాలను ప్రారంభించారు.
కేంద్ర ఆర్థిక, కార్పొరేట్ వ్యవహారాల సహాయ మంత్రి అనురాగ్ సింగ్ ఠాకూర్ ఇన్వెస్టర్ ఎడ్యుకేషన్ & ప్రొటెక్షన్ ఫండ్ అథారిటీ  "హిసాబ్ కి కితాబ్" పేరుతో రూపొందించిన ఆరు లఘుచిత్రాలను ఢిల్లీలో గురువారం ప్రారంభించారు. "హిసాబ్ కి కితాబ్" అనేది 6 లఘు చిత్రాల శ్రేణి. దీనిని సీఎస్పీ ఈ–గవ్ వాళ్లు.. వారి శిక్షణ సాధనంలో భాగంగా అభివృద్ధి చేశారు. ఇందులో 5 నిమిషాల వ్యవధి కలిగి 6 షార్ట్ ఫిల్మ్లు / మాడ్యూల్స్ ఉన్నాయి. వివిధ మాడ్యూల్స్.. బడ్జెట్, పొదుపు, భీమా పథకాల ప్రాముఖ్యత, ప్రభుత్వంలోని వివిధ సామాజిక భద్రతా పథకాలు మొదలైనవాటిని గురించి విశదీకరిస్తాయి. సామాన్యుడు మోసపూరిత పథకాలకు బలైపోతున్న పరిణామాలను ఒక మాడ్యూల్ చూపిస్తుంది. పోంజీ వంటి మోసపూరిత పథకాల నుండి తమను తాము ఎలా రక్షించుకోవాలో కూడా ఆసక్తికరంగా చూపిస్తుంది. ఈ లఘు చిత్రాలను దేశవ్యాప్తంగా ఇన్వెస్టర్ అవేర్నెస్ ప్రోగ్రామ్ల కోసం ఈఈపీఎఫ్ఎ, దాని భాగస్వామ్య సంస్థలు ఉపయోగించుకుంటాయి. ఈ సందర్భంగా మొత్తం 6 మాడ్యూళ్ళను కాసేపు ప్రదర్శించారు.
ఈ లఘు చిత్రాలను ప్రారంభించిన సందర్భంగా ఠాకూర్ మాట్లాడుతూ భారత ప్రభుత్వానికి అత్యంత ముఖ్యమైన విధాన ప్రాధాన్యతలలో అందరికీ ఆర్థిక స్వావలంబన ఒకటని అన్నారు. ఆర్థిక అక్షరాస్యత, విద్యలు.. ఆర్థిక స్వావలంబన, సమగ్ర వృద్ధి స్థిరమైన శ్రేయస్సులో కీలక పాత్ర పోషిస్తాయని అన్నారు. ప్రతి ఒక్కరూ ఆర్థికంగా ఎదిగేందుకు ప్రభుత్వం అనేక చర్యలు తీసుకుందని, తత్ఫలితంగా, జనాభాలో సింహభాగాన్ని సంఘటిత ఆర్థిక వ్యవస్థలోకి తీసుకువచ్చామన్నారు. ఆర్థిక విద్య సామూహిక సామర్థ్యాన్ని గ్రహించడంలో చాలా ముఖ్యమైన పాత్ర పోషిస్తుందని మంత్రి వ్యాఖ్యానించారు. "ఈఈపీఎఫ్ అథారిటీ లక్ష్యం గ్రామీణ పట్టణ ప్రాంతాలలో వివిధ భాగస్వాపక్షాలకు చెందిన పెట్టుబడిదారుల అవగాహనను పెంపొందించడం. డిజిటల్ గ్లోబల్ కమ్యూనిటీ కారణంగా, భారతదేశంలో పట్టణ,-గ్రామీణ విభజన అస్పష్టంగా ఉంది. పెట్టుబడి దీర్ఘకాలిక ఆర్థిక ప్రణాళికకు సంబంధించి గ్రామీణ ప్రజలలో ప్రవర్తనా మార్పును తేవాల్సిన అవసరం ఉంది” అని ఠాకూర్ అన్నారు. ఈ వర్చువల్ లాంచ్ కార్యక్రమానికి కార్పొరేట్ వ్యవహారాల మంత్రిత్వ శాఖ  కార్యదర్శి రాజేష్ వర్మ ఇతర ఉన్నతాధికారులు హాజరయ్యారు. ఈ సందర్భంగా వర్మ మాట్లాడుతూ, పెట్టుబడిదారులకు సంబంధించిన సందేశాలను వ్యాప్తి చేయడానికి ఈపీఎఫ్ఎ వినూత్న పద్ధతులను అన్వేషించిందని ప్రశంసించారు "సిఎస్సి ఈ–గవ్ ఆసక్తికరమైన ఆకృతిలో అభివృద్ధి చేసిన ఈ లఘు చిత్రాలు గ్రామీణ ప్రజలకు బడ్జెట్, పొదుపులు, వివిధ పథకాల ప్రాముఖ్యత గురించి వివరిస్తాయి. పొంజీ పథకాల నుండి తమను తాము ఎలా కాపాడుకోవాలో అర్థం చేసుకోవడానికి సహాయపడతాయి’’ అని ఆయన అన్నారు. ఈఈపీఎఫ్ అథారిటీ భాగస్వామ్య సంస్థల, నెహ్రూ యువ కేంద్ర సంగటన్, ఇండియా పోస్ట్ పేమెంట్ బ్యాంక్, ఇండియన్ ఇన్స్టిట్యూట్ ఆఫ్ కార్పొరేట్ అఫైర్స్, ఐసిఎస్ఐ, ఐసిఎఐ సీనియర్ ప్రతినిధులు ఈ వర్చువల్ కార్యక్రమానికి హాజరయ్యారు.
ప్రధాన మంత్రి కార్యాలయం
మహారాష్ట్ర లోని రాయ్ గఢ్ లో భవనం కూలిపోయిన కారణం గా ప్రాణనష్టం వాటిల్లినందుకు బాధ ను వ్యక్తం చేసిన ప్రధాన మంత్రి
మహారాష్ట్ర లోని రాయ్ గఢ్ లో భవనం పడిపోయి ప్రాణనష్టం వాటిల్లినందుకు ప్రధాన మంత్రి శ్రీ నరేంద్ర మోదీ బాధ ను వ్యక్తం చేశారు.
‘‘మహారాష్ట్ర లోని రాయ్ గఢ్ లో గల మహాడ్ లో భవనం పడిపోయిన సంగతి తెలిసి ఖిన్నుడినయ్యాను. ఈ ఘటన లో ఆప్తుల ను కోల్పోయిన కుటుంబాల శోకం లో నేను కూడా పాలుపంచుకొంటున్నాను. క్షతగాత్రులు త్వరగా కోలుకోవాలని ప్రార్థిస్తున్నాను. ఎన్ డిఆర్ఎఫ్ జట్లు, ఇంకా స్థానిక అధికారిగణం విషాదభరిత ఘటన స్థలం వద్ద ఉండి, సాధ్యమైన సహాయాన్నంతా అందిస్తున్నారు’’ అని ప్రధాన మంత్రి పేర్కొన్నారు.
(
ఆర్థిక మంత్రిత్వ శాఖ
గ్రామీణాభివృద్ధి పై ప్రత్యేక దృష్టి తో గోబర్-ధన్ పథక౦
దేశవ్యాప్తంగా ఉన్న గ్రామాలను బహిరంగ మల విసర్జన రహిత ప్రాంతాలుగా మార్చేందుకు, గ్రామీణ ప్రాంత ల్లో నివసించే వారి జీవన ప్రమాణాలు మెరుగుపరచటానికి గోబర్-ధన్ అనేనూతన పథకాన్ని కేంద్ర ఆర్థిక శాఖ మంత్రి అరుణ్ జైట్లీ ఈ రోజు లోక్సభలో ప్రవేశపెట్టారు. ఈ పథకంలో భాగంగా బయోగ్యాస్, నేచరల్ గ్యాస్ తయారీకి అధిక ప్రాధాన్యత ఇచ్చారు.గ్రామీణులు తమ ఇళ్లలో ఉన్న పశువుల పేడను,పంటపొలాల్లో వృథాగా ఉన్న ఘనవ్యర్థాలను కంపోస్ట్ చేసుకుంటారు. దీని ద్వారా బయోగ్యాస్, నేచరల్ గ్యాస్ తయారై గ్రామీణులు వంట అవసరాలకు దోహదపడతాయని మ౦త్రి అన్నారు. గంగా నది ప్రక్షాళన కోసం చేపట్టిననమామిగంగ కార్యక్రమం కోసం 187 ప్రాజెక్టులను మ౦జూరు చేసినట్లు ఆర్థిక మ౦త్రి తెలిపారు..
గ్రామీణ పారిశుద్ధ్యానికి బడ్జెట్లో మ౦త్రి ప్రాధాన్యత కల్పించారు. గ్రామీణ ప్రాంతాలలో మౌలిక వసతుల అభివృద్ధి, ఉపరితల పరిశుభ్రత కోసం రూ.16,713కోట్లను కేటాయించడ౦ జరిగి౦దని, ఇందులో ఇప్పటికే 47 ప్రాజెక్టులు పూర్తికాగా, మిగతావి చివరి దశకు వచ్చాయని మ౦త్రి తెలిపారు. గంగా నది పరిసర ప్రాంతాలలో పారిశుద్ధ్యం సాధించడానికి ఈ ప్రాజెక్టులను ప్రత్యేకంగా చేపట్టారు. గంగా నది పరివాహాక ప్రాంతంలో ఉన్న 4465 గంగా గ్రామలను బహిరంగమల విసర్జన రహిత ప్రాంతాలుగా ప్రకటించారు.
ప్రజల్లో సమ్మిళిత అభివృద్ధి సాధించడానికై బడ్జెట్లో ఫైలట్ ప్రాజెక్ట్ కింద 115 జిల్లాలను ఎంపిక చేయడ౦ జరిగి౦దని, ప్రజల జీవన ప్రమాణాల మెరుగుదలకు సామాజిక సేవలకు సంబంధించిన అంశాలైన ఆరోగ్యం, విద్య, పౌష్టికాహారం,నైపుణ్యాల పెంపుపై దృష్టిసారి౦చడ౦ జరుగుతు౦దని, ఆర్థికంగా సమ్మిళిత అభివృద్ధి సాధించడానికి మౌలిక సదుపాయాల కల్పనకు ప్రాధాన్యతనిస్తున్నట్లు మ౦త్రి తెలిపారు.కనీస అవసరాలైన నీటిపారుదల సౌకర్యాలు, గ్రామాల్లోనిరంతర విద్యుత్ కల్పన, తాగునీరు అందించడం, త్వరితగతిన పూర్తి స్థాయిలో మరుగుదొడ్ల నిర్మాణాలు చేపట్టడ౦ జరుగుతు౦ది.ఈ 115 జిల్లాలు అభివృద్ధి నమూనాలుగా మార్పు చె౦దుతాయని ఆశిస్తున్నట్లు ఆర్థిక మంత్రి పేర్కొన్నారు.
ప్రధాన మంత్రి కార్యాలయం
ఉత్తరాఖండ్ముఖ్యమంత్రి గా ప్రమాణం స్వీకరించిన శ్రీ పుష్కర్ సింహ్ ధామీ కి అభినందనలు తెలిపిన ప్రధాన మంత్రి
ఉత్తరాఖండ్ ముఖ్యమంత్రి గా శ్రీ పుష్కర్ సింహ్ ధామీ పదవీప్రమాణాన్ని స్వీకరించిన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనలు తెలిపారు.
ప్రధాన మంత్రి ఒక ట్వీట్ లో -
ఉత్తరాఖండ్ కు ముఖ్యమంత్రి గా పదవీ ప్రమాణాన్ని స్వీకరించిన సందర్భం లో శ్రీ @pushkardhami గారి కి అనేకానేక శుభాకాంక్షలు. గడచిన అయిదు సంవత్సరాల లో ప్రతి రంగం లో దేవభూమి వేగం గా పురోగమించింది. మీరు మరియు మీ మంత్రులంతా ఉత్తరాఖండ్ కు మరింత జోరు ను అందిస్తారని, ప్రజల ఆకాంక్షల కు అనుగుణం గా అభివృద్ధి సంబంధి నూతన ప్రమాణాన్ని నెలకొల్పుతారనేటటువంటి విశ్వాసం నాలో ఉంది.’’ అని పేర్కొన్నారు.
ప్రధాన మంత్రి కార్యాలయం
ప్రధానమంత్రి నరేంద్రమోదీ మరియు ఇథియోపియా ఫెడరల్ డెమోక్రాటిక్ రిపబ్లిక్ ప్రధానమంత్రి గౌరవనీయులు డాక్టర్ అబియ్ అహ్మద్ అలీ మధ్య టెలిఫోన్ సంభాషణ.
ప్రధానమంత్రి నరేంద్రమోదీ ఈరోజు ఇథియోపియా ఫెడరల్ డెమోక్రాటిక్ రిపబ్లిక్ ప్రధానమంత్రి గౌరవనీయులు డాక్టర్ అబియ్ అహ్మద్ అలీ తో టెలిఫోన్ లో మాట్లాడారు.
భారత ఇథియోపియా మధ్య సన్నిహిత సంబంధాలను, ఇరుదేశాల మధ్య నెలకొన్న అద్భుతమైన భాగ్వామ్యాన్ని ప్రధానమంత్రి ఈ సందర్భంగా గుర్తుచేశారు.
కోవిడ్-19 మహమ్మారి వల్ల ఎదురైన సదేశీయ, ప్రాంతీయ, అంతర్జాతీయ సవాళ్ల గురించి ఇద్దరు నాయకులు చర్చించారు. ఆరోగ్య సంక్షోభం లో ఒకరికొకరు సంఘీభావం వ్యక్తం చేసుకున్నారు.
ఇథియోపియా కు అవసరమైన మందుల సరఫరాకు, మహమ్మారి ప్రభావానికి గురైన ఆర్ధికవ్యవస్థ మెరుగుదలకు, భారతదేశం సహాయం అందజేస్తుందని ఇథియోపియా ప్రధానమంత్రి డాక్టర్ అబియ్ అహ్మద్ అలీ కి భారత ప్రధానమంత్రి హామీ ఇచ్చారు.
కోవిడ్-19 కు వ్యతిరేకంగా చేస్తున్న పోరులో ఇథియోపియా ప్రజలు విజయం సాధించాలని, తన తరఫున, భారతదేశ పౌరుల తరఫున ప్రధానమంత్రి ఆకాంక్ష వ్యక్తం చేశారు.
ఉప రాష్ట్రపతి సచివాలయం
‘న్యూ ఇండియా’ నిర్మాణంలో ప్రతి పౌరుడు ముందుకు కదలాలి: ఉప రాష్ట్రపతి శ్రీ ఎమ్. వెంకయ్య నాయుడు
‘న్యూ ఇండియా’ నిర్మాణంలో ప్రతి పౌరుడు ముందుకు కదలాలి:
ఉప రాష్ట్రపతి శ్రీ ఎమ్. వెంకయ్య నాయుడు
పత్రికా సమాచార కార్యాలయము
భారత ప్రభుత్వము, హైదరాబాద్
ప్రధాన మంత్రి కార్యాలయం
జాపాన్-ఇండియా అసోసియేశన్  యొక్క చైర్ మన్ మరియు జాపాన్ పూర్వ ప్రధాన మంత్రి మాన్య శ్రీ యోశీహిదే సుగా తో సమావేశమైన ప్రధాన మంత్రి
పార్లమెంట్సభ్యుల యొక్క గణేశ సమూహం మరియు పారిశ్రమిక జగతి కి చెందిన ప్రముఖుల తో కూడిన ఒకప్రతినిధివర్గం తో కలసి భారతదేశం సందర్శన కు తరలివచ్చిన మాన్య శ్రీ సుగా
ప్రత్యేక వ్యూహాత్మకమరియు ప్రపంచ భాగస్వామ్యాన్ని బలపరచుకొనే విషయం లో అభిప్రాయాల ను పరస్పరం వెల్లడిచేసుకొన్నారు
‘గణేశ నో కాయి’ పార్లమెంటేరియన్ ల సమూహం మరియు కీడ్ నరేన్ ల సభ్యుల తో కూడాఫలప్రదమైన సంభాషణ చరిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ జాపాన్-ఇండియా అసోసియేశన్  చైర్ మన్ మరియు జాపాన్ పూర్వ ప్రధాని మాన్య శ్రీ యోశీహిదే సుగా తో ఈ రోజు న సమావేశమయ్యారు. శ్రీ సుగా 100 మంది కి పైగా సభ్యుల తో కూడిన ఒక ప్రతినిధివర్గం తో కలసి భారతదేశం సందర్శన కు తరలివచ్చారు. ఈ ప్రతినిధి వర్గం లో ప్రభుత్వాధికారులు, కీడ్ నరేన్  మరియు పార్లమెంట్ సభ్యుల తో కూడినటువంటి ‘‘గణేశ్ నొ కాయి’’ సమూహం తాలూకు సభ్యులు ఉన్నారు. తొలిసారి భారత పర్యటనకు వచ్చారు.
జెఐఎ అధ్యక్షుని గా ఒకటో సారి భారతదేశం సందర్శనకు వచ్చినటువంటి శ్రీ సుగా కు ప్రధాన మంత్రి స్వాగతం పలికారు. నేతలు ఇద్దరూ పెట్టుబడులు మరియు ఆర్థిక సహకారం, రైల్ వేస్, ఉభయ దేశాల కు చెందిన ప్రజల మధ్య పరస్పర స్నేహ సంబంధాలు, నైపుణ్యాభివృద్ధి రంగాల లో భాగస్వామ్యం సహా భారతదేశం మరియు జాపాన్ ల మధ్య ప్రత్యేక వ్యూహాత్మక మరియు అంతర్జాతీయ భాగస్వామ్యాన్ని మరింత పటిష్టపరచడం గురించి వారి వారి అభిప్రాయాల ను ఒకరి కి మరొకరు తెలియ జేసుకొన్నారు.
రెండు దేశాల మధ్య పార్లమెంటరీ సంబంధాల ను బలపరచుకొనే విషయం లో “గణేశ నో కాయి’ పార్లమెంటరీ సమూహం సభ్యుల తో ప్రధాన మంత్రి సార్థకమైన మాటామంతీ ని జరిపారు. ఆయన జాపాన్ లో యోగ కు మరియు ఆయుర్వేదాని కి ప్రజాదరణ పెరుగుతుండడాన్ని వారు స్వాగతించారు. భారతదేశం మరియు జాపాన్ ల మధ్య సాంస్కృతిక సంబంధాల ను మరింత పటిష్టపరచే పద్ధతుల ను గురించి కూడా వారు మాట్లాడుకొన్నారు.
కీడ్ నరేన్ సభ్యుల ను ప్రధాన మంత్రి భారతదేశం లోకి ఆహ్వానించారు. బిజ్ నెస్ ఇకోసిస్టమ్ ను మెరుగుపరచడం కోసం ప్రభుత్వం అమలుపరచినటువంటి విస్తృతమైన సంస్కరణల ను ప్రధాన మంత్రి వారికి వివరించారు. ప్రస్తుత పెట్టుబడుల ను విస్తరించడానికి మరియు సహకారం తాలూకు క్రొత్త మార్గాల ను అన్వేషించడానికి ముందుకు రావాలంటూ జాపాన్ పెట్టుబడిదారుల కు ఆయన ఆహ్వానం పలికారు.
విద్యుత్తు మంత్రిత్వ శాఖ
5 ట్రిలియన్ల డాలర్ల ఎకానమీ దిశగా అడుగులు, ఆర్టికల్ 370 రద్దు చారిత్రక నిర్ణయం: ఆర్.కె. సింగ్
100 రోజుల ప్రగతిపై నివేదికను విడుదల చేసిన కేంద్ర విద్యుత్, ఇందన శాఖ సహాయ మంత్రి
కేంద్ర ప్రభుత్వం చేసిన అభివృద్ధి పనులే మళ్లీ తమకు అధికారాన్ని కట్టబెట్టాయని, ఐదు ట్రిలియన్ డాలర్ల ఎకానమి దిశగా అడుగులు వేస్తున్నామని కేంద్ర విద్యుత్, ఇందన శాఖ, నూతన మరియు పునరుత్పాదక మంత్రి ఆర్.కె. సింగ్ అన్నారు. ఈ రోజు హైదరాబాద్ లో కేంద్ర సమాచార ప్రసార మంత్రిత్వ శాఖ ఆధ్వర్యంలో ఏర్పాటు చేసిన విలేకరుల సమావేశంలో కేంద్ర ప్రభుత్వ 100 రోజుల ప్రగతిపై నివేదికను విడుదల చేశారు.
ఆర్టికల్ 370 రద్దు ఛారిత్రక నిర్ణయం అని, తద్వారా జమ్మూ కాశ్మీర్ ఆర్థిక పరిస్థితి మారుతుందని, ఆ రాష్ట్రం లో సామాజిక ఆర్థిక పరిస్థితి మారుతుందని, ఉపాధి కల్పన జరుగుతుందని అన్నారు. ఐదు ట్రిలియన్ల డాలర్ల ఎకానమీ దిశగా అడుగులు దేశం అడుగులు వేస్తుందని కేంద్ర మంత్రి ఆర్.కె. సింగ్ స్పష్టం చేశారు. పీఎం కిసాన్ పథకాన్ని 6.37 కోట్ల మంది రైతులకు చేరువ చేశామని కేంద్ర ప్రభుత్వం వంద రోజుల ప్రగతి నివేదికను సమర్పిస్తూ స్పష్టం చేశారు.
బ్యాంకుల విలీనం ద్వారా అదనపు ఋణ సదుపాయం, విస్తరణ వంటి అవకాశాలు పెరుగుతాయని మంత్రి అన్నారు. ఈజ్ ఆఫ్ డూయింగ్ బిజినెస్ లో కేంద్ర ప్రభుత్వం తీసుకున్న చర్యల ద్వారా 142 నుంచి 77 కు చేరుకుందని అన్నారు. అంతే కాకుండా, పిల్లల హక్కులను కాపాడేందుకు, వారిని సంరక్షించేందుకు కేంద్ర ప్రభుత్వం అన్ని రకాల చర్యలు చేపట్టనుందని, షెడ్యూల్డ్ తెగలకు చెందిన విద్యార్థులకు మెరుగైన విద్యను అందించేందుకు 180 ఏకలవ్య మోడల్ పాఠశాలలకు ఆమోదం తెలిపామన్నారు
అనంతరం మంత్రి మాట్లాడుతూ త్వరలోనే కాళేశ్వరం ప్రాజెక్ట్ సందర్శిస్తాన్నారు. తెలంగాణ ప్రభుత్వం విజ్ఞప్తి మేరకు 4 వేల మెగావాట్ల విద్యుత్ అదనంగా అడుగుతున్న నేపథ్యంలో త్వరలోనే నిర్ణయం తీసుకుంటామన్నారు.